曾福琴行

曾福琴行係現存香港歷史最悠久嘅琴行，1916年喺香港創立，創辦人係曾福先生，喺香港有3間零售舖同5間音樂中心，經營西方樂器銷售、調音同修理鋼琴等服務，同埋自行生產Morrison牌子鋼琴。

史
曾福琴行喺1916年成立，總部設喺灣仔摩理臣山道，同時喺北角七姊妹道嗰頭設置廠房，北角「琴行街」個名就係嚟自曾福琴行嘅廠房。家陣曾福琴行嘅總店同貨倉分別喺灣仔皇后大道東46到60號同黃竹坑工業區。

曾福琴行最初嘅業務只係生產同修理鋼琴，1950年開始賣埋其他西方樂器，又喺1960年代兼營專業音響器材。到咗1970年代，曾福琴行開辦課程教鋼琴、小提琴、結他同爵士鼓等西方樂器，更喺1980年代增設門市部同音樂中心。

同行
通利琴行
柏斯琴行

參考
曾福琴行公司簡介

香港零售商